भारतीय रुपिया

भारतीय रुपिया (चीन्हा: ₹; कोड: INR), भारत गणतंत्र के ऑफिशियल करेंसी हवे। एक रुपिया के 100 पइसा में बाँटल जाला, हालाँकि, 25 पइसा या एकरा से कम कीमत के पइसा वाला सिक्का साल 2011 के बाद से अब लीगल टेंडर नइखे रह गइल। एह करेंसी के नियंत्रण भारतीय रिजर्व बैंक करे ला। रिजर्व बैंक ऑफ इंडिया एक्ट, 1934 से रिजर्व बैंक के भारतीय करेंसी के नियंत्रण आ ब्यवस्थापन के अधिकार मिलल हवे। एकर नाँव "रुपिया" सुल्तान शेर शाह सूरी के जारी कइल चानी के सिक्का, जवना के रुपिया कहल जाव, के नाँव पर पड़ल हवे।

साल 2010 में, एक ठो नया चीन्हा आधिकारिक तौर पर अंगीकार कइल गइल। ई चीन्हा देवनागरी लिपि के "र" अक्षर आ रोमन "R" (आर) के मिलल जुलल रूप हवे। ऊपर दू गो पट रेख बाड़ी जिनहन से भारत के तिरंगा झंडा के भान होखेला। एह चीन्हा वाला सिक्का सभ के पहिली लाट आठ जुलाई 2011 से चलन में आइल।

8 नवंबर 2016 के मोदी सरकार के एक ठो बड़ फैसला में पुरान 500 आ 1000 रुपिया के नोटबंदी के घोषणा कइल गइल आ ई ओही रात से लागू क दिहल गइल। एकर कारण, काला धन पर रोक लगावल, बतावल गइल। बाद में कैशलेस अर्थब्यवस्था के ओर आगे बढ़े खातिर उठावल गइल कदम के रूप में एह नोटबंदी के परचार कइल गइल। एही के बाद पुरनका 500 के जगह पर नया सीरीज के नोट आइल आ पहिली बेर 2000 रुपिया के नोट भी चलन में आइल। एह नया नोट सभ के डिजाइन छोट कीमत वाला नोट सभ पर भी लागू होखी।

शब्द
रुपिया शब्द के उत्पत्ती संस्कृत के रूप्यकम् से भइल बतावल जाला। रूप्यकम् के अरथ चानी के सिक्का होखे। वर्तमान समय के रुपिया के सीधा संबंध शेर शाह सूरी के चलावल चानी के सिक्का से बाटे जेकरा के रुपिया कहल गइल। मुगल लोग एकरा के एही नाँव से चलावल आ अंग्रेजी राज में भी इहे परंपरा चलल चलि आइल।

बंगाल में रुपिया खातिर "टका" शब्द के इस्तेमाल होला। ई रुपिया के आम अरथ में इस्तेमाल होला, भले करेंसी कौनों भी होखे।

वर्तमान में चलन में नोट
वर्तमान में, 10 नवंबर 2016 तक ले, चलन में रुपिया के नोट सभ के लिस्ट नीचे दिहल गइल बाटे:

+वर्तमान में चलन में नोट Image  कीमत  साइज  मुख्य रंग  बिबरण  चलन क तारीख  चलन में सामने  उल्टा  सामने  उल्टा  वाटरमार्क135px135px 1  97 × 63 mm  नीला  एक रुपिया  के सिक्का  सागर सम्राट  अशोक स्तंभ  1994 / 2015India new 1-rupee note dated 2015 confirmed  BanknoteNews.com. 25 मई 2015. Retrieved on 26 मई 2015.  कम140px140px 5  117 × 63 mm  हरियर  महात्मा गाँधी  ट्रैक्टर  महात्मा गाँधी  2002 / 2009  कम145px145px 10 137 × 63 mm  नारंगी-बैंगनी  गैंडा, हाथी, शेर  1996 / 2006  भरपूर150px150px 20  147 × 63 mm  लाल-नारंगी  माउंट हैरियेट, पोर्ट ब्लेयर  2001 / 2006  भरपूर155px155px 50  147 × 73 mm  बैंगनी  भारतीय संसद  1997 / 2005  भरपूर160px160px 100  157 × 73 mm  बीच में नीला-हरा, दूनों किनारे भूरा-बैंगनी  हिमालय परबत  1996 / 2005  भरपूर165px165px 500  150 × 66 mm  चट्टानी मटियाहूँ  लाल किला  2016  भरपूर170px170px 2000  166 × 66 mm  मैजेंटा  मंगलयान  2016  भरपूर

संदर्भ

श्रेणी:करेंसी
रुपिया

श्रेणी:भारतीय रुपिया